ຂ່າວສານ PTI ລາຍງານວ່າ ຄະນະຜູແທນຂອງກອງກຳລັງປ້ອງກັນຊາຍແດນ ບັງກລາເດສ (BGB) ໄດ້ເດີນທາງໄປຍັງນະຄອນຫຼວງນີວແດນລີ ເມື່ອວັນທີ 2 ກັນຍານີ້ ໃນການຢ້ຽມຢາມເປັນ ເວລາ 6 ວັນ ເພື່ອປຶກສາຫາລືກັບກອງກຳລັງຮັກສາຄວາມສະຫງົບຕາມຊາຍແດນ (BSF) ຂອງອິນເດຍ ກ່ຽວກັບສະພາບການຮັກສາຄວາມສະຫງົບຕາມຊາຍແດນລະຫວ່າງສອງປະເທດ.
ເຈົ້າໜ້າທີ່ລະດັບສູງຂອງອິນເດຍຜູ້ໜຶ່ງ ເວົ້າວ່າ ເນື້ອໃນການເຈລະຈາ ແມ່ນຈະສຸມໃສ່ບັນຫາການຄ້າເຖື່ອນຂ້າມຊາຍແດນ ຕະຫຼອດຮອດບັນຫາທີ່ກອງກຳລັງ BSF ຖືກໂຈມຕີຈາກກຸ່ມອາຊະຍາກຳບັງກລາເດສ ແລະ ບັນຫາຊາວມຸສລິມ ໂຣຮິງຢາ.
ໃນຂະນະດຽວກັນ ສອງຝ່າຍຍັງຈະແລກປ່ຽນຄວາມເຫັນ ກ່ຽວກັບບາງບັນຫາທີ່ພົວພັນເຖິງພື້ນຖານໂຄງລ່າງຢູ່ໃນເຂດຊາຍແດນ ການສົມທົບກັນເວນຍາມຢູ່ໃນເຂດທີ່ມີບັນຫາດ້ານຄວາມສະຫງົບ ແລະການແບ່ງປັນຂໍ້ມູນຂ່າວສານນຳກັນ.